KTC ยอดรูดปรื๊ดพุ่ง-“เอ็นพีแอล” ลด! ดันกำไร Q4/62-ทั้งปี โตอินไลน์เกิน 7%
KTC ยอดรูดปรื๊ดพุ่ง-"เอ็นพีแอล" ลด! ดันกำไร Q4/62-ทั้งปี โตอินไลน์เกิน 7%
KTC ยอดรูดปรื๊ดพุ่ง-"เอ็นพีแอล" ลด! ดันกำไร Q4/62-ทั้งปี โตอินไลน์เกิน 7%
15 ม.ค. 2563

บริษัท บัตรกรุงไทย จำกัด (มหาชน) หรือ KTC รายงานผลการดำเนินงานประจำปี 2562 สิ้นสุด ณ วันที่ 31 ธ.ค.2562 ดังนี้

โดยผลการดำเนินงานมีกำไรเพิ่มขึ้น เนื่องจากในช่วงไตรมาส 3 และไตรมาส 4 บริษัทได้ขยายพอร์ตลูกหนี้ธุรกิจบัตรเครดิตที่ 10.9% เป็นการเติบโตสูงสุดในรอบ 3 ปีนับตั้งแต่เดือนมกราคม 2560 เป็นต้นมา ทำให้รายได้ดอกเบี้ยจากธุรกิจบัตรเครดิตและจำกสินเชื่อบุคคลเติบโตได้ดีที่ 7.5% เมื่อเทียบจากปีก่อน และ 7.9% เมื่อเทียบจากปีก่อน ตามลำดับ
ขณะที่รายได้ค่าธรรมเนียมและหนี้สูญได้รับคืนยังเพิ่มขึ้น ทำให้รายได้รวมมีค่าเท่ากับ 22,625 ล้านบาท เพิ่มจาก 21,198 ล้านบาท ในปี 2561 โดยรายได้รวมปี 2562 ขยายตัวเท่ากับ 6.7% เมื่อเทียบจากปีก่อน
รวมทั้งมีการบริหารต้นทุนได้อย่างมีประสิทธิภาพถือเป็นจุดเด่นหนึ่งของบริษัท ค่าใช้จ่ายดำเนินงานต่อรายได้รวม ( Cost to Income Ratio) เท่ากับ 34.1% ลดลงจาก 35.5% เมื่อเทียบกับ ณ ช่วงเวลาเดียวกันของปีก่อน แม้ว่าบริษัทจะเพิ่มค่าใช้จ่ายด้านการตลาดเพิ่มขึ้นในช่วงครึ่งหลังของปีเป็นต้นมาก็ตาม
อีกทั้งในรอบ 11 เดือน มีปริมาณใช้จ่ายผ่านบัตรของบริษัทขยายตัว 10.6% สูงกว่าอุตสาหกรรมที่ 8.7% ส่วนการควบคุมคุณภาพพอร์ตลูกหนี้ดีต่อเนื่อง NPL ลูกหนี้รวมของบริษัทอยู่ที่ 1.06% ลดลงจาก 1.14% ณ สิ้นปี 2561